**„Gazdisuli”**

**Részvételi feltételek és Játékszabályzat (továbbiakban: Játékszabályzat)**

A Fypryst termékeket forgalmazó Krka Magyarország „Gazdisuli” elnevezéssel új nyereményjátékot szervez. A nyereményjáték Kedvenc Wellness oldalán (https://www.facebook.com/KedvencWellness) – a továbbiakban: Rajongói oldal – keresztül érhető el.

**1. Szervező és Lebonyolító**

Az „Gazdisuli” elnevezésű online nyereményjáték (a továbbiakban: Játék) szervezője a Krka Magyarország (székhely: 1036 Budapest, Pacsirtamező utca 3-11/a) (a továbbiakban: Szervező). A Játék lebonyolítója a Szervező megbízásából eljáró Premier Public Relations Kft. (székhely: 1053 Budapest, Fejér György u. 8. adószám: 14653591-2-41) (a továbbiakban: Lebonyolító). A fent említett Játék szervezésében a Facebook ([www.facebook.com](http://www.facebook.com/)) tulajdonosai és üzemeltetői nem vesznek részt, így azzal kapcsolatban semminemű felelősségük és kötelességük nincs.

**2. Részvételi feltételek**

A Játékban kizárólag 18. életévüket betöltött, cselekvőképes természetes személyek vehetnek részt, akik regisztrált, saját Facebook profillal rendelkező felhasználók és Magyarországon tartózkodási vagy lakóhellyel, illetve érvényes személyi igazolvánnyal rendelkeznek (a továbbiakban: Játékos), ha részvételüket a jelen Játékszabályzat nem zárja ki, amennyiben megfelelnek a játékmechanizmus alábbi feltételeinek:

* a Rajongói oldalon (https://www.facebook.com/KedvencWellness) közzétett promóciós posztban feltett kérdésre a poszt alá kommentelt **helyes hozzászólással** választ ad és
* a válaszadással elismeri, hogy teljes körűen megismerte és feltétel nélkül elfogadja a jelen Játékszabályzatot (a továbbiakban: Játékos).

A Játékos tudomásul veszi, hogy a Játék technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező és a Lebonyolító az e bekezdésben írtakból fakadó mindennemű felelősséget kizár.

A Játékból ki vannak zárva a Szervező és a Lebonyolító alkalmazottai, valamint e személyeknek a hatályos Ptk. 8:1.§ (1) bekezdésének 1. pontja szerinti közeli hozzátartozói, valamint a Játék lebonyolításában résztvevő egyéb közvetlen közreműködők és azok közeli hozzátartozói. A Játékból – a Szervező megítélése alapján – kizárásra kerülhetnek azok a Játékosok, akik a Játék szellemével ellentétesen, nem valós Facebook regisztrációval vesznek részt a Játékban azzal a céllal, hogy a nyerési esélyeiket ezzel a megtévesztő magatartással megnöveljék. Ilyen személyeknek minősülnek különösen, akik nem valós adatokkal vesznek részt a Játékban abból a célból, hogy tisztességtelenül növeljék a saját nyerési esélyeiket. A jelen pontban meghatározott, tisztességtelen magatartást tanúsító résztvevők vagy Játékosok kötelesek megtéríteni minden olyan kárt, amelyet a Játékkal összefüggésben a Szervezőnek és/vagy Lebonyolítónak okoztak. Szervező a nem valós adatokat megadó résztvevőket automatikusan kizárhatja a Játékból. A kizárás fentieken kívüli egyéb eseteit jelen Játékszabályzat 6. pontja részletezi.

A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

**3. A Játék időtartama**

A Játék 2017. szeptember 25. és 2017. november 20. között valósul meg.

**4. A Játék menete**

A Játékban azok a Játékosok vehetnek részt, akik az adott promóciós posztokban **helyesen válaszolnak az oktatóvideóval kapcsolatban feltett kérdésre** (a továbbiakban: Pályázat). A Játékos tudomásul veszi, hogy az általa beküldött Pályázat nem tartalmazhat jogszabályba ütköző, illetve gyűlöletkeltő vagy egyébként harmadik személyeket sértő tartalmakat. Azok a Pályázatok, amelyek a jelen Játékszabályzatban leírt alaki és tartalmi előírásoknak nem felelnek meg, a Játékból automatikusan kizárásra kerülnek.

A Játék 8 szakaszban valósul meg. Minden szakasz (1 hét) végén sorsolással 3 nyertes kerül kiválasztásra, akik 1-1 havi Fyprystet nyernek. Akik 8 héten keresztül mind a 8 kérdésre válaszol, megnyerheti a fődíjat, egy kutyafekhelyt. A fődíj nyertesét a helyesen válaszolók közül szintén sorsolással választjuk ki.

Játékszakaszok:

1. szeptember 25. 16.00 - október 2. 10.00 – sorsolás október 2. 14.00
2. október 2. 16.00 – október 9. 10.00 – sorsolás október 9. 14.00
3. október 9. 16.00 – október 16. 10.00 – sorsolás október 16. 14.00
4. október 16. 16.00 – október 23. 10.00 – sorsolás október 23. 14.00
5. október 23. 16.00 – október 30. 10.00 – sorsolás október 30. 14.00
6. október 30. 16.00 – november 6. 10.00 – sorsolás november 6. 14.00
7. november 6. 16.00 – november 13. 10.00 – sorsolás november 13. 14.00
8. november 13. 16.00 – november 20. 10.00 – sorsolás november 20. 14.00

Egy személy csak valós személyes adatokkal és játékszakaszonként csak egy alkalommal jogosult játszani a Játék teljes időtartama alatt, és egy személy játékszakaszonként csak egy érvényes Pályázatot nyújthat be. A Lebonyolító jogosult a beérkezett válaszok megvizsgálására, hogy azok megfelelnek-e a jelen Játékszabályzat 2. pontjában és a 4. pontban meghatározott feltételeknek. Az ezen feltételeknek meg nem felelő Pályázatok érvénytelenek, így azok a Játékban nem vehetnek részt. A Játékos adatainak hiányosságáért, hibájáért, késedelméért sem a Szervező, sem a Lebonyolító semmilyen felelősséget nem vállal.

**5. Nyeremény**

A nyeremény: 1 darabos Fypryst termék mind a 8 forduló után 3-3 nyertesnek (a nyertesek által választott súlyú kutyának vagy macskának). Aki mind a 8 fordulóban részt vesz, azok között kutyafekhelyt sorsolunk ki. A sorsolás helye a Lebonyolító székhelye: 1053 Budapest, Fejér György u. 8.

A sorsolások időpontja:

2017. július 27-én 14.00-kor tíz nyertest sorsolunk ki.

A sorsolás módja: véletlen kiválasztásos gépi sorsolás, 2 tagú sorsolási bizottság jelenlétében. A sorsolás nem nyilvános.

**6. Nyertesek értesítése és nyeremények átvétele**

A nyertesek nevét a sorsolást követő 5 munkanapon belül közzétesszük a Rajongói oldalon, a Játékot meghirdető eredeti bejegyzés alatt vagy külön posztban. A nyertes játékosok nevei hozzáférhetők a Lebonyolítónál is (Premier Public Relations Kft., székhelye: 1053 Budapest, Fejér György u. 8.)

A nyertesek nem jogosultak a nyeremény átvételére, ha:

– Facebook profilja az egyeztetések során vagy annak megkezdése előtt törlésre kerül;

– a Lebonyolító megkeresésére (e-mail-ben vagy Facebook privat üzenetben) 10 munkanapon belül nem válaszol;

– alapos okkal feltehető, hogy több és/vagy hamis regisztrációs profillal játszott annak érdekében, hogy jogosulatlan előnyre tegyen szert;

– alapos okkal feltehető, hogy a Játék menetét/eredményét bármilyen módon befolyásolni próbálta;

– jelen Játékszabályzat bármely egyéb pontját megsérti.

A Lebonyolító a nyerteseket 5 munkanapon belül értesíti külön Facebook privát üzenetben a nyeremények átvételének részleteiről. A nyereményeket a Szervező személyes átvétel útján vagy postai úton juttatja el a nyerteseknek, utóbbi esetében e-mailben egyeztetve vele a szállítási címet. A nyertes Játékosok a nyertesként történő közzétételének napjától számított 60 napon belül jogosultak és egyben kötelesek együttműködni a nyeremények átvételének érdekében. Ha ezen együttműködési kötelezettségének a nyertes Játékosok nem tesznek eleget, és ennek következményeként a nyeremény időben való átvétele meghiúsul, úgy ezen körülmény a Szervező és a Lebonyolító terhére nem róható fel. A Szervező és a Lebonyolító a nyeremények átvételének lehetőségét csak ezen a jogvesztő határidőn belül tudja biztosítani, ezt követően a nyeremény nem vehető át, a Játékos a nyereményre való jogosultságát elveszíti.

A nyeremények meghatalmazott útján is átvehetők. Meghatalmazott lehet minden cselekvőképes személy, aki képviseleti jogát teljes bizonyító erejű magánokiratba foglalt, mind a meghatalmazó, mind a meghatalmazott által aláírt alakszerű (szabályos) meghatalmazással igazolja. A meghatalmazás kötelező alaki kelléke a benne szereplő személyek családi és utóneve, születési neve, anyja neve, születési helye és ideje, lakcíme, valamint adóazonosító jele és aláírása. A nyeremény átvételének feltétele, hogy a nyertesek vagy a meghatalmazottak az átvételkor igazolják a személyazonosságát személyi igazolványa és lakcímkártyája segítségével.

A Szervező a nyereménnyel kapcsolatos reklamációt csak azok átvételét követő 30 napon belül tud kezelni. A beküldött Pályázatok adatai a jelen játékszabályzat 3. pontjában rögzített Játék lezárásának napját követően további 90 napig megőrzés alatt állnak, ez idő alatt van lehetősége a Játékosoknak az esetleges egyéb (nem a nyereménnyel kapcsolatos) reklamációik megtételére. A nyeremény másra átruházható, de kereskedelmi forgalomba nem hozható, semmilyen módon nem értékesíthető tovább, illetve készpénzre nem váltható. A nyereményhez tartozó esetleges adófizetési kötelezettséget a Szervező vállalja.

**7. Adatkezelés**

Az adatkezelés a Játékra történő önkéntes jelentkezésen és hozzájáruláson alapul. Azok, akik a Játékban részt vesznek, tudomásul veszik és kifejezetten hozzájárulnak ahhoz, hogy

· Szervező mint adatkezelő, és a Lebonyolító mint a Szervező által megbízott adatfeldolgozó a Játékosok által rendelkezésre bocsátott személyes adatokat kizárólag a Játékkal összefüggésben illetve a nyeremény eljuttatása érdekében a jelen Játékszabályzatban írtak szerint kezelje. A személyes adatokból a Szervező adatbázist nem képez, azok a Játék lezárulása után legkésőbb 90 napon belül törlésre kerülnek;

· nyertesség esetén nevüket a Szervező és/vagy Lebonyolító minden további feltétel és ellenérték nélkül, kizárólag a Játékkal kapcsolatosan nyilvánosságra hozza;

· részvételükkel minden tekintetben, kifejezetten elfogadják a Játékszabályzat minden rendelkezését.

A Szervező szavatolja, hogy az adatkezelés mindenben a hatályos jogszabályi rendelkezések, különösen az információs önrendelkezési jogról és az információszabadságról szóló 2011. évi CXII. törvény rendelkezéseinek betartásával történik. A Játékosok által megadott személyes adatok kezelője a Szervező (Krka Magyarország 1036 Budapest, Pacsirtamező utca 3-11/a), az adatok feldolgozását pedig a Lebonyolító Premier Public Relations Kft. (székhely: 1053Budapest, Fejér György u. 8.) végzi. A Szervező bármikor lehetőséget biztosít a Játékosoknak arra, hogy tájékoztatást kérjenek személyes adatai kezeléséről, kérjék azok törlését, zárolását vagy helyesbítését az alábbi e-mail címen: apati@premiercom.hu. Amennyiben azonban az adattörlési/zárolási kérelem a Játék időtartama alatt történik, úgy a Játékos tudomásul veszi, hogy a Játékban megszerezhető Nyeremény átvételére való jogosultsága elvész. Ezen kívül a Játékost megilleti a személyes adatai kezelése elleni tiltakozás joga is. Amennyiben a tiltakozása alapján Szervező által meghozott döntéssel nem ért egyet, úgy a Játékos a 2011. évi CXII. törvény rendelkezéseinek megfelelően bírósághoz fordulhat.

A Szervező a jelen Játékszabályzat szerinti adatkezelést az illetékes Hatósághoz (NAIH) bejelentette, az adatkezelési nyilvántartási szám: NAIH-129129/2017

A Szervező kijelenti, hogy a Játékot a Facebook semmilyen formában nem támogatja, azzal összefüggésbe nem hozható. A résztvevők a Játék során a Krka Magyarország mint Szervező számára adják meg az adatokat és nem közvetlenül a Facebooknak.

**8. Felelősségi szabályok**

A Szervező, illetve a Lebonyolító kizárja felelősségét a kapcsolódó Facebook-aloldalak rajta kívül álló okokból történő meghibásodásáért, amely időtartam alatt a honlap nem, vagy csak korlátozottan használható. Ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse. A Szervező és a Lebonyolító kizárja a felelősségét minden, a Rajongói oldalt vagy az azt működtető szervert ért külső, ún. SQL támadások estére. Tehát amennyiben a Rajongói oldalt, illetve szervert ért támadás folytán a Játékosok téves rendszerüzeneteket kapnak nyereményüket, nyertes státuszukat, stb. illetően, úgy ezen esetekre a Szervező és a Lebonyolító semminemű felelősséget nem vállal. A Játékosoknak minden esetben fel kell mérniük, hogy rendelkeznek-e a kapcsolódó Facebook-aloldalakhoz történő csatlakozáshoz, a Játékban való részvételhez szükséges ismeretekkel, technikai követelményekkel és teljesítményekkel.

**9. Egyéb szabályok**

A Szervező a Játék keretein belül nem oszt szét a jelen Játékszabályzatban meghatározottakon túlmenően egyéb nyereményt. A jelen Játékszabályzat hozzáférhető a Rajongói oldalon keresztül, a Játék időtartama alatt az azzal kapcsolatos kérdések esetén a Játékosok a Lebonyolítóhoz is fordulhatnak az apati@premiercom.hu email címen vagy a 06 1 483 1860 telefonszámon munkanapokon 8 és 17 óra között.

A Szervező fenntartja a jogot, hogy a Játék feltételeit tartalmazó jelen Játékszabályzatot indokolás nélkül bármikor módosítsa, ide értve a Játék megszüntetését is. Az erre vonatkozó tájékoztatást a Szervező a Játék egyéb közleményeivel azonos nyilvánosságot biztosítva közzéteszi.

Budapest, 2017. szeptember 22.

Krka Magyarország Szervező